
HOTĂRÂRE
privind aprobarea modificării organigramei şi a statului
 de funcţii din cadrul Primăriei Oraşului Amara

          Consiliul Local Orășenesc Amara, întrunit în ședință extraordinară de îndată,
Având în vedere :
-adresa Instituției Prefectului - Județul Ialomița nr.12652 din 14.09.2022 
-referatul de aprobare al primarului oraşului Amara înregistrat la nr. 347 din 07.10.2022;
-raportul Compartimentului contabilitate, salarizare, resurse umane înregistrat la nr. 348 din 07.10.2022;
-raportul de avizare al Comisiei juridice şi de disciplină, muncă și protecție socială înregistrat la nr. 305 din 10.10.2022;
-raportul de avizare al Comisiei pentru activități economico-financiare și buget înregistrat la nr. 303 din 10.10.2022.
Examinând:
-prevederile Hotărârii Consiliului Local Orășenesc Amara nr.92 din 22.06.2022 privind aprobarea modificării organigramei şi a statului de funcţii din cadrul Primăriei Oraşului Amara ; 
-prevederile art. III din Ordonanța de Urgență a Guvernului nr. 63 din 2010 pentru modificarea şi completarea <LLNK 12006   273 10 201   0 18>Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările și completările ulterioare;
-prevederile art. 3 alin. (1) și (4) din Legea-cadru nr. 153 din 2017 privind salarizarea personalului plătit din fonduri publice, cu modificările și completările ulterioare;
-prevederile art. 38 din Ordonanța de Urgență a Guvernului nr. 114 din 2018 privind instituirea unor măsuri în domeniul investițiilor publice și a unor măsuri fiscal-bugetare, modificarea și completarea unor acte normative și prorogarea unor termene;
-prevederile 129 alin. (2) lit. a) și alin. (3) lit. c) din Ordonanța de Urgență a Guvernului nr. 57 din 2019 privind Codul administrativ, cu modificările și completările ulterioare,
	
	În temeiul prevederilor art. 196 alin. (1) lit. a) din Ordonanța de Urgență a Guvernului nr. 57 din 2019 privind Codul administrativ, cu modificările și completările ulterioare,

HOTĂRĂȘTE

Art.1 Se aprobă modificarea organigramei din cadrul Primăriei Orașului Amara, conform anexei nr.1, parte integrantă din prezenta hotărâre.	
	
Art.2 Se aprobă modificarea statului de funcţii din cadrul Primăriei Orașului Amara,   conform anexei nr.2, care face parte integrantă din prezenta hotărâre, după cum urmează :


Se înființează în subordinea viceprimarului compartimentul Grădina de Vară, cu două posturi contractuale  de îngrijitor debutant, ca urmare a finalizării proiectului ,, Reabilitare și Modernizare  Grădina de Vară  Amara, Județul Ialomița”,  proiect ce a avut prevăzut ca indicator de sustenabilitate postimplementare  crearea acestor două locuri de muncă.

 	Art.3 Prin grija secretarului general al Orașului Amara prezenta hotărâre se va comunica, spre aducere la îndeplinire, Primarului Orașului Amara, Compartimentului contabilitate, salarizare, resurse umane din cadrul aparatului de specialitate al Primarului Oraşului Amara, urmând a fi publicată în Monitorul Oficial Local al Orașului Amara.




  Președinte de ședință                                                        Contrasemnează pentru legalitate,
   Mihai Daniel – Ionuț                                                                       Secretar general
                                                                                                              Ionescu Tudorița

